اؤزبکیستاندا ائدیلن جمهورباشقانی سئچیمینی، قطعی اولمایان ایلک نتیجه‌لره گؤره لیبرال دموکرات پارتی نامیزدی پرزیدنت وکیلی و باشباخان شوکت میرضیایئو یوزده 88،61 سس آلا‌راق قازاندی.
مرکزی سئچیم کمیسیونون‌دان وئریلن آچیقلامایا گؤره، دیگر نامیزدلردن خالقین دموکرات پارتیسی لیدئری حوتمجون کئتمونوو یوزده 3،73، "عدالت" سوسیال دموکرات پارتی لیدئری نریمان اوماروو یوزده 3،46، میلی شاهلانیش دموکرات پارتیسی لیدئری سرور آتامورادوو ایسه یوزده 2،35 سس آلابیلدی.
اؤزبکیستان، اؤلکه‌نی 27 ایل ایداره ائدن بیرینجی پرزیدنتی ایسلام کریمووون بئیین قاناماسی گئچیره‌رک 2 سپتامبردا حیاتینی ایتیرمه‌سی‌نین آردین‌دان یئنی پرزیدنتینی تعیین ائتمک اوچون دونن صاندیق باشینا گئتدی.
سئچیمی 50یه یاخین اؤلکه ایله آرا‌لاریندا آوروپا گوونلیک و امکداش‌لیق تشکیلاتی، دونیا سئچیم اورگان‌لاری بیرلیگی، شانگهای امکداش‌لیق تشکیلاتی، ایسلام امکداش‌لیق تشکیلاتی  و مستقیل دؤولت‌لر بیرلیگی‌نین ده اولدوغو تشکیلات‌لاردان 600دن چوخ اولوسلارآراسی گؤزلمچی تعقیب ائتدی.
سئچیم‌لرده آیریجا مین 300 دولاییندا یئرلی و خاریجی ژورنالیست چالیشدی.
